Imperiu otomanu

L' Imperiu Otomanu hue un Estau islámicu quem dessistió entri 1281 i 1923 i que nel momentu de mássima estensión s’esparzía pol Anatolia, Orienti Meyu, el Norti d'África i los Balcanis. Era conocíu cumu l'Imperiu Turcu en Turquia polos sus contemporaneus, pesi a que los sus gobernantis nu gastun esti nombri pa referil-si al su Estau.

Fue fundau por Osman I. Tras la conquista de Constantinopla en 1453 esta ciá, ogañu Estambul, fue el centru desti Estau. Enos sigrus XVI i XVII era una delas prencepalis potencias del mundu.

Caltuvu ocupaus los Balcanis ata la segunda metá del siglu XIX (Bosnia i Albania ata 1912).

 Coesión interna 

L'Imperiu Otomanu era un Estau pluri-étnicu bassau ena fuerça militar dela classi dirigenti turca i nel Islam, religión que fue adoptá pola puebración balcánica d'Albania i Bosnia i Herzegovina. Grecia, Bulgaria, Serbia i Montenegru caltuvun el Cristianismu baju grandis penas, entri las que estaban:

   Impuestu del sangri:
Refuga al primoxénitu: el primoxénitu natu de pairi cristianu podía sel secuestrau legalmenti pol Estau pa sel educau cumu xenízaru (guerreru turcu).
Refuga a la primoxénita: la primoxénita nata de pairi cristianu podía sel tomá cumu concubina por qualsequi funcionariu del Estau de fe islámica.
   Impuestu de proteción a la comunidá islámica: pagau por tolos cristianus pa garantizal la su seguranza nel Estau.

I anqui en bien de casus estas nu s’aplicun, el despiadau sistema de gobiernu del Imperiu Otomanu era una dinámica estrutural nesta región uropea, basá enas hormas económicas feudalis dela Uropa Oriental, abondu más fuertis que la de Francia u Alemaña; toa esta situación diu lugal a sistemas socialis arcaicus i anacrónicus ena Uropa dela época cumu son los boyardus rumanus que se caltuvun nesta estaya uropea ata bien entrau el sigru XX.

 Sultanis 

   Osman I (1281–1326; bey)
   Orhan I (1326–1359; bey)
   Murad I (1359–1389; Sultán dendi 1383)
   Beyazid I (1389–1402)
   Interregnum (1402–1413)
   Mehmed I (1413–1421)
   Murad II (1421–1444) (1445–1451)
   Mehmed II (1444–1445, 1451–1481)
   Beyazid II (1481–1512)
   Selim I (1512–1520)
   Suleimán I (1520–1566)
   Selim II (1566–1574)
   Murad III (1574–1595)
   Mehmed III (1595–1603)
   Ahmed I (1603–1617)
   Mustafa I (1617–1618)
   Osman II (1618–1622)
   Mustafa I (1622–1623)
   Murad IV (1623–1640)   Ibrahim I (1640–1648)
   Mehmed IV (1648–1687)
   Suleiman II (1687–1691)
   Ahmed II (1691–1695)
   Mustafa II (1695–1703)
   Ahmed III (1703–1730)
   Mahmud I (1730–1754)
   Osman III (1754–1757)
   Mustafa III (1757–1774)
   Abd-ul-Hamid I (1774–1789)
   Selim III (1789–1807)
   Mustafa IV (1807–1808)
   Mahmud II (1808–1839)
   Abd-ul-Mejid (1839–1861)
   Abd-ul-Aziz (1861–1876)
   Murad V (1876)
   Abd-ul-Hamid II (1876–1909)
   Mehmed V (Reşad) (1909–1918)
   Mehmed VI (Vahideddin) (1918–1922)

 Referencias 

 Atijus p'ahuera 



Categoría:Estaus desapaecíus